GFPT กำไร Q3/61 ฟื้นตัวต่อรับ High Season การส่งออกแนะซื้อเป้า14.5 บ.
GFPT กำไร Q3/61 ฟื้นตัวต่อ รับHigh Season การส่งออกแนะซื้อเป้า14.5 บ.
16 ส.ค. 2561

บล.ฟินันเซีย ไซรัส ระบุในบทวิเคราะห์วันนี้(16ส.ค.)ว่า บริษัท จีเอฟพีที จำกัด (มหาชน) หรือ GFPT กำไรสุทธิไตรมาส2/61 เท่ากับ 212 ลบ. +45.2% เทียบไตรมาสก่อนหน้า, -57.1% เทียบช่วงเดียวกันของปีก่อนใกล้เคียงคาด (เราคาด 220 ลบ.) หากไม่รวมกำไรอัตราแลกเปลี่ยน จะมีกำไรปกติ 198 ลบ. +12.5% เทียบไตรมาสก่อนหน้า, -58.6% เทียบช่วงเดียวกันของปีก่อนสาเหตุที่กำไรลดลง เทียบช่วงเดียวกันของปีก่อนมาจากฐานที่สูงในปีก่อน ค่าเงินบาทแข็งค่า และราคาไก่ในประเทศลดลง
ส่วนกำไรที่กลับมาฟื้นตัว เทียบไตรมาสก่อนหน้า ส่วนหนึ่งเพราะเริ่มเข้าสู่ฤดูกาลของการส่งออก มองผ่านกำไรต่ำสุดปีนี้แล้วในไตรมาส1/61 แนวโน้มกำไรจะฟื้นตัวต่อเนื่องในไตรมาส3/61 เพราะเป็น High Season ของการส่งออก และราคาไก่ในประเทศเริ่มปรับขึ้น เรายังคงประมาณการกำไรสุทธิปีนี้ที่ 910 ลบ. -48% เทียบช่วงเดียวกันของปีก่อนและคากลับมาโตอีกครั้งในปีหน้า 44% เทียบช่วงเดียวกันของปีก่อนเป็น 1.3 พันลบ. คงราคาเป้าหมายปี 2019 ที่ 14.5 บาท แนะนำซื้อ